Aaron Abraham Kabak

Aharon Avraham KABAK (; naskiĝis la 2-an de decembro 1880 en Smorgon, gubernio Vilno; mortis la 20-an de novembro 1944 en Jerusalemo)  estis juda hebrelingva verkisto de la klasika moderna periodo, unu el la pioniroj de hebrelingva fikcio. Li estis premiito de la Bialik-premio (1943).

 Verkado 
Kabak komencis sian literaturan karieron en 1901, tradukante rusan literaturon same kiel verkojn de la pola verkistino Eliza Orzeszkowa en la hebrean. Post la Revolucio de 1905, Kabak translokiĝis al Konstantinopolo, kie li verkis por la jida gazeto Der Fraind, kaj enmigris al Palestino en 1911. 

Ekloĝinte en Tel-Avivo, li instruis ĉe la Herzlija Gimnazio ĝis 1914 kaj daŭrigis sian literaturan laboron, publikigante la romanojn Daniel Shifranov (daŭrigo de La Soleco) kaj Ahava (Amo). En 1914, li iris studi ĉe la Universitato de Berlino, sed pro la eksplodo de la Unua Mondmilito, li daŭrigis siajn studojn ĉe la Universitato de Laŭzano, kie li ricevis doktorecon pri filozofio.

Post la milito, Kabak revenis al Eretz Israel. Ekloĝinte en Jerusalemo, li instruis hebrean literaturon ĉe la Rehavia Gimnazio por la cetero de sia vivo. En Jerusalemo, Kabak publikigis la romanon Nitzachon (Venko), kompletigante la trilogion komencitan per La Soleco kaj Daniel Shifranov. 

Lia literatura verkaro fokusiĝis al historiaj temoj. Inter 1913 ĝis 1927, li publikigis sian trilogion de romanoj pri la portugala marano (d:Q312214) Diego Pires, poste konata kiel Salomon Molcho (d:Q723526), kiu fariĝis la heroldo de la mesiana tronpostulanto David Reuveni (d:Q722259). En 1937, lia romano pri Jesuo, Sur la Mallarĝa Vojo (במשעול הצר, Ba-Mishcol Ha-Tsar), estis publikigita. Grandskala familia sagao restis nefinita. Kiel tradukisto, Kabak dediĉis sin, interalie, al la verkoj de Stendhal.Jewish book annual Solomon Grayzel, Jewish Book Council of America - 1992 "Then the author tells us that he met his God on the narrow path (whence the title of the book) on the edge of the abyss. It appears, then, that he owes something 27. AA Kabak, Ba-Mishcol Ha-Tsar (Tel Aviv, 1937); The Narrow Path, trans, ..."Literature east & west: 14 Modern Language Association of America. Oriental-Western Literary Relations Group, Modern Language Association of America. Conference on Oriental-Western Literary Relations - 1970 "Kabak attempts to convince the reader that Jesus desired his death because he realized that he had nothing more to give to his brethren. The author portrays Jesus the man, as he lived in the Galilee of two thousand years ago."

 Verkaro 

 “Levadda” (“Sola”, 1905);
 "Ŝlomo Molĉo" (1929);
 "Bein yam u-vein midbar" ("Inter la maro kaj la dezerto", 1933);
 "Ba-miŝ'ol ha-caro" ("Laŭ la Mallarĝa Vojo", 1937);
 Toldot Mishpacha Akhat (La Rakonto de Unu Familio)

 Referencoj 

 Eksteraj ligiloj 

Kategorio:Belorusaj judoj
Kategorio:Litovaj judoj
Kategorio:Tradukistoj al la hebrea lingvo
Kategorio:Hebrelingvaj verkistoj